
Canllawiau Diffibriliwr Allanol Awtomataidd (AED)
Mae AEDs/Diffibrilwyr cymunedol yn hanfodol ar gyfer achub bywydau pan fydd Trawiad y Galon yn digwydd. Mae Fferm Wynt Coedwig Brechfa wedi ymrwymo i sicrhau bod cymunedau o fewn yr ardal o fudd â’r gallu i’w defnyddio. 
Mae'r canllawiau isod yn hanfodol i lwyddiant y prosiect AED:
1. Y gwneuthuriad/model a ffafrir yw'r ZOLL Plus (lled-awtomataidd).  Hwn yw’r rhataf i gynnal a chadw ac yn hawdd i’w ddefnyddio. Fe’i cefnogir gan Wasanaeth Ambiwlans GIG Cymru.
2. Rhaid storio pob AED a noddir gennym ni mewn blychau heb eu cloi i sicrhau mynediad cyflym. 
3. Rhaid gosod AEDs mewn man diogel a gweladwy ac mae angen hysbysu’r gymuned o leoliad y peiriant.
4. Rhaid penodi gofalwr penodedig ar gyfer pob AED. Bydd y person hwn yn gyfrifol am wirio'r AED bob 3 mis ac yn cadw cofnod o'r gwiriadau. Gellir darparu copi proforma o’r ffurflen wirio os oes angen.
5. Dylai pob peiriant gynnwys manylion cyswllt y Gofalwr rhag ofn caiff yr AED ei ddefnyddio/ddifrodi neu angen sylw.
6. Rhaid i’r Gofalwr/Cyngor Cymuned gofrestru’r peiriannau ar The Circuit – Cofrestr AED Genedlaethol https://www.thecircuit.uk/. Bydd hyn yn sicrhau bod gan y Gwasanaeth Ambiwlans gofnod o’u lleoliadau.
7. Er eu bod yn hawdd i'w defnyddio, mae angen i'r sefydliadau sy'n ymgeisio am beiriant drefnu hyfforddiant ar gyfer defnyddio'r AED ac ar sut i weithredu CPR (Adfywio Cardio Anadlol).
8. Dylid cynnwys cyfarwyddiadau CPR sylfaenol yn y Gymraeg a’r Saesneg ar ddalen wedi'i lamineiddio. Ystyriwch gynnwys cod QR i arwain defnyddwyr at gyfarwyddiadau fideo: https://www.bhf.org.uk/how-you-can-help/how-to-save-a-life/defibrillators.
9. Mae padiau AED newydd yn para tua 3 blynedd. Bydd angen eu newid pan fydd y dyddiad wedi dod i ben neu os cânt eu defnyddio/eu hagor. 
10. Gall y pecynnau batri bara o 5 i 8 mlynedd. Bydd golau ar yr AED yn nodi os ydi’r batris yn iawn. Nid oes angen agor y caead bob tro y byddwch yn gwirio'r AED oherwydd bydd yn lleihau bywyd y batri. Mantais Zoll AED yw bod batris newydd yn llawer rhatach na modelau eraill.
Os oes angen unrhyw help arnoch gydag unrhyw un o'r pwyntiau uchod, ry’ ni wedi trefnu bod Adrian Munday, Aelod o Gymuned Brechfa, Gofalwr AED a Hyfforddwr Cymorth Cyntaf ar gael i gefnogi a rhoi arweiniad.
Gellir prynu AEDs heb TAW a gellir cael Padiau AED am ddim trwy Wasanaeth Ambiwlans GIG Cymru. Gellir cysylltu ag Adrian ar adrian@tfatc.co.uk neu ar 078 3030 9244

